CELEX: 32021R1530
Language: fi
Date: 2021-07-12 00:00:00
Title: Komission delegoitu asetus (EU) 2021/1530, annettu 12 päivänä heinäkuuta 2021, naapuruus-, kehitys- ja kansainvälisen yhteistyön välineen – Globaali Eurooppa perustamisesta, Euroopan parlamentin ja neuvoston päätöksen N:o 466/2014/EU muuttamisesta ja kumoamisesta sekä Euroopan parlamentin ja neuvoston asetuksen (EU) 2017/1601 ja neuvoston asetuksen (EY, Euratom) N:o 480/2009 kumoamisesta annetun Euroopan parlamentin ja neuvoston asetuksen (EU) 2021/947 täydentämisestä (ETA:n kannalta merkityksellinen teksti)

20.9.2021   
               
               
                  FI
               
               
                  Euroopan unionin virallinen lehti
               
               
                  L 330/27
               
            
         KOMISSION DELEGOITU ASETUS (EU) 2021/1530,
         annettu 12 päivänä heinäkuuta 2021,
         naapuruus-, kehitys- ja kansainvälisen yhteistyön välineen – Globaali Eurooppa perustamisesta, Euroopan parlamentin ja neuvoston päätöksen N:o 466/2014/EU muuttamisesta ja kumoamisesta sekä Euroopan parlamentin ja neuvoston asetuksen (EU) 2017/1601 ja neuvoston asetuksen (EY, Euratom) N:o 480/2009 kumoamisesta annetun Euroopan parlamentin ja neuvoston asetuksen (EU) 2021/947 täydentämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon naapuruus-, kehitys- ja kansainvälisen yhteistyön välineen – Globaali Eurooppa perustamisesta, päätöksen N:o 466/2014/EU muuttamisesta ja kumoamisesta sekä asetuksen (EU) 2017/1601 ja neuvoston asetuksen (EY, Euratom) N:o 480/2009 kumoamisesta 9 päivänä kesäkuuta 2021 annetun Euroopan parlamentin ja neuvoston asetuksen (EU) 2021/947 (1) ja erityisesti sen 4 artiklan 7 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2021/947 liitteessä II luetellaan maantieteellisten ohjelmien yhteistyöalat.
                  
               
                     (2)
                  
                  
                     Maantieteellisiä ohjelmia olisi kehitettävä edelleen lisäsäännöksillä, joilla täydennetään asetusta (EU) 2021/947.
                  
               
                     (3)
                  
                  
                     Eteläisiä naapurimaita, itäisiä naapurimaita, Länsi-Afrikkaa, Itä- ja Keski-Afrikkaa, eteläistä Afrikkaa ja Intian valtameren aluetta, Lähi-itää, Keski-Aasiaa, Etelä-Aasiaa, Pohjois- ja Kaakkois-Aasiaa, Tyynenmeren aluetta, Amerikkoja ja Karibian aluetta varten olisi vahvistettava erityistavoitteet ja ensisijaiset yhteistyöalat, jotka perustuvat asetuksen (EU) 2021/947 liitteessä II lueteltuihin yhteistyöaloihin.
                  
               
                     (4)
                  
                  
                     Osa-alueita Länsi-Afrikka, Itä- ja Keski-Afrikka, eteläinen Afrikka ja Intian valtameren alue koskevat alueelliset määrärahat olisi vahvistettava noudattaen maantieteellisten ohjelmien ohjelmasuunnittelun periaatteita, jotka esitetään asetuksen (EU) 2021/947 13 artiklassa. Asetuksessa (EU) 2021/947 luetelluille maantieteellisille alueille olisi vahvistettava aihekohtaiset tavoitteet,
                  
               ON HYVÄKSYNYT TÄMÄN ASETUKSEN:
         
            1 artikla
            Eteläisten naapurimaiden, itäisten naapurimaiden, Länsi-Afrikan, Itä- ja Keski-Afrikan, eteläisen Afrikan ja Intian valtameren alueen, Lähi-idän, Keski-Aasian, Etelä-Aasian, Pohjois- ja Kaakkois-Aasian, Tyynenmeren alueen, Amerikkojen ja Karibian alueen kanssa tehtävän yhteistyön erityistavoitteet ja ensisijaiset alat, jotka perustuvat asetuksen (EU) 2021/947 liitteessä II lueteltuihin yhteistyöaloihin, esitetään tämän asetuksen liitteessä.
         
         
            2 artikla
            Osa-alueita Länsi-Afrikka, Itä- ja Keski-Afrikka, eteläinen Afrikka ja Intian valtameren alue koskevat alustavat määrärahat jakautuvat seuraavasti:
            
                        a)
                     
                     
                        Länsi-Afrikka 11 672 000 000 euroa;
                     
                  
                        b)
                     
                     
                        Itä- ja Keski-Afrikka 11 381 000 000 euroa;
                     
                  
                        c)
                     
                     
                        eteläinen Afrikka ja Intian valtameren alue 6 128 000 000 euroa.
                     
                  
         
            3 artikla
            Maantieteellisten ohjelmien aihekohtaiset tavoitteet ovat seuraavat:
            
                        a)
                     
                     
                        vähintään 15 prosenttia ihmisoikeuksiin, demokratiaan ja hyvään hallintoon;
                     
                  
                        b)
                     
                     
                        vähintään 45 prosenttia osallistavaan ja kestävään kasvuun inhimillisen kehityksen tukemiseksi.
                     
                  
         
            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 209, 14.6.2021, s. 1.
      
      
         
            LIITE
            Osa-aluekohtaiset erityistavoitteet ja ensisijaiset yhteistyöalat, jotka perustuvat Euroopan parlamentin ja neuvoston asetuksen (EU) 2021/947 liitteessä II lueteltuihin yhteistyöaloihin, ovat seuraavat:
            I   ETELÄISET NAAPURIMAAT
            1)   Inhimillisen kehityksen, hyvän hallinnon, oikeusvaltioperiaatteen ja sukupuolten tasa-arvon tukeminen
            
            
                        a)
                     
                     
                        edistetään ja suojellaan ihmisoikeuksia ja perusvapauksia; edistetään tasa-arvoa ja naisten voimaannuttamista, demokratiaa, oikeusvaltioperiaatetta, hyvää hallintoa, oikeuslaitoksen uudistamista ja korruption torjuntaa;
                     
                  
                        b)
                     
                     
                        lujitetaan julkisia instituutioita ja hallintojärjestelmiä; lisätään läpinäkyvyyttä ja vastuuvelvollisuutta; tuetaan sosiaalista yhteenkuuluvuutta; edistetään kansalaisyhteiskunnan osallistumista sekä kansalaisyhteiskunnan ja muiden valtiosta riippumattomien toimijoiden ja riippumattoman median toimintaedellytyksiä; tuetaan disinformaation torjuntaa;
                     
                  
                        c)
                     
                     
                        parannetaan koulutukseen pääsyä ja koulutuksen laatua; edistetään digilukutaitoa ja -osaamista; lisätään nuorten vaikutusmahdollisuuksia; vahvistetaan terveydenhuoltojärjestelmiä;
                     
                  
                        d)
                     
                     
                        tuetaan julkisten varojen läpinäkyvää ja tuloksellista hoitoa, kotimaista varainhankintaa ja talouden ohjausta.
                     
                  2)   Selviytymiskyvyn kehittäminen, vaurauden kartuttaminen ja digitalisaation haltuun ottaminen
            
            
                        a)
                     
                     
                        tuetaan yrittäjyyttä ja yksityissektorin kehittämistä; parannetaan rahoituksen saantia ja edistetään yritysten digitalisaatiota; edistetään ihmisarvoisia työllistymismahdollisuuksia;
                     
                  
                        b)
                     
                     
                        tuetaan kauppaa ja investointeja, kestäviä arvoketjuja, yhteyksiä, taloudellista yhdentymistä ja talouden monipuolistamista;
                     
                  
                        c)
                     
                     
                        tuetaan nykyaikaisten ja oikeudenmukaisten järjestelmien kehittämistä terveydenhuollon ja sosiaalisen suojelun aloilla ja edistetään ihmisarvoisia työllistymismahdollisuuksia; tuetaan väestön selviytymiskykyä parantamalla julkisten palvelujen saatavuutta;
                     
                  
                        d)
                     
                     
                        tuetaan infrastruktuurin käyttöönottoa, jotta voidaan taata helposti saatavilla olevat, kohtuuhintaiset, osallistavat ja turvalliset digitaaliset yhteydet, sekä tietojen nykyaikaisten hallinta- ja suojaamisjärjestelmien kehittämistä; tuetaan digitaalisen hallinnon ja sähköisten palvelujen kehittämistä sekä yhteentoimivuusperiaatteita ja -alustoja.
                     
                  3)   Vihreän siirtymän tukeminen, ilmastokestävyyden sekä energiasiirtymän ja -turvallisuuden kehittäminen ja ympäristön suojeleminen
            
            
                        a)
                     
                     
                        tehostetaan ilmastonmuutokseen sopeutumista ja sen hillitsemistä; autetaan edistämään ilmastokestäviä investointeja ja kestävää finanssipolitiikka vihreään kasvuun siirtymisen tukemiseksi;
                     
                  
                        b)
                     
                     
                        tuetaan siirtymistä vähäpäästöisiin ja resurssitehokkaisiin kiertotalouden malleihin ja edistetään kestävän tuotannon ja kestävien arvoketjujen kehittämistä; kehitetään ja vahvistetaan kestävää vihreää ja sinistä taloutta; edistetään energiasiirtymää ja -turvallisuutta;
                     
                  
                        c)
                     
                     
                        edistetään resurssitehokkuutta, pilaantumisen torjuntaa, biologisen monimuotoisuuden säilyttämistä ja ennallistamista, kestäviin elintarvikejärjestelmiin siirtymistä sekä kestäviä ja monitoimisia ekosysteemejä osana ilmastonmuutokseen sopeutumista ja ilmastokestävyyttä.
                     
                  4)   Rauhaa ja turvallisuutta tukevan yhteistyön tekeminen
            
            
                        a)
                     
                     
                        tuetaan ja edistetään rauhaa sekä konfliktien ehkäisyä ja sovittelua;
                     
                  
                        b)
                     
                     
                        lisätään yhteistyötä lainvalvonnan alalla samoin kuin terrorismin ja sen rahoittamisen, rahanpesun, radikalisoitumisen, väkivaltaisten ääriliikkeiden ja järjestäytyneen rikollisuuden torjumiseksi ja käsitellään kyberturvallisuuteen, -rikollisuuteen ja hybridiuhkiin liittyviä kysymyksiä;
                     
                  
                        c)
                     
                     
                        tuetaan katastrofivalmiutta ja riskinhallintaa;
                     
                  
                        d)
                     
                     
                        parannetaan meriturvallisuutta.
                     
                  5)   Yhteistyön tehostaminen kaikissa muuttoliikkeeseen, liikkuvuuteen ja pakkomuuttoon liittyvissä asioissa
            
            
                        a)
                     
                     
                        tehostetaan yhteistyötä muuttoliikkeen ja pakkomuuton kaikilla osa-alueilla; lujitetaan paikallisia ja kansainvälisiä kumppanuuksia muuttoliikkeen ja pakkomuuton aloilla kaikilla tärkeillä muuttoreiteillä;
                     
                  
                        b)
                     
                     
                        vahvistetaan kaikkia muuttoliikkeen ja turvapaikka-asioiden hallinnan osa-alueita; lisätään rajaturvallisuutta; tehostetaan siirtolaisten salakuljetuksen ja ihmiskaupan torjuntaa, edistetään yhteistyötä siirtolaisten turvallisen, ihmisarvoisen ja kestävän palauttamisen, takaisinoton ja uudelleenkotouttamisen aloilla; puututaan sääntelemättömän muuttoliikkeen ja pakkomuuton perimmäisiin syihin;
                     
                  
                        c)
                     
                     
                        tuetaan kokonaisvaltaista lähestymistapaa lailliseen muuttoliikkeeseen ja liikkuvuuteen jäsenvaltioiden toimivaltaa kunnioittaen;
                     
                  
                        d)
                     
                     
                        osallistutaan kansainvälisen suojelun ja tuen tarjoamiseen maan sisäisille ja muille pakolaisille, siirtolaisille, heitä vastaanottaville yhteisöille sekä maille, joissa on huomattava määrä maan sisäisiä tai muita pakolaisia.
                     
                  6)   Suurempien ja pienempien alueiden sisäisen ja alueiden välisen yhteistyön lisääminen
            
            
                        a)
                     
                     
                        tuetaan Välimeren unionia;
                     
                  
                        b)
                     
                     
                        lisätään yhteistyötä kansainvälisten sekä suuremmilla ja pienemmillä alueilla vaikuttavien toimijoiden ja järjestöjen kanssa;
                     
                  
                        c)
                     
                     
                        lisätään yhteistyötä Pohjois-Afrikan ja Saharan eteläpuolisen Afrikan kanssa tietyillä aloilla.
                     
                  II   ITÄISET NAAPURIMAAT
            1)   Selviytymiskykyisiin, kestäviin ja yhdentyneisiin talouksiin ja kestäviin yhteyksiin investoiminen
            
            
                        a)
                     
                     
                        lisätään kumppanimaiden välillä ja EU:n kanssa käytävää kauppaa; edistetään syvempää integroitumista EU:n arvoketjuihin; edistetään ihmisarvoisia työllistymismahdollisuuksia; edistetään kestävän tuotannon ja kestävien arvoketjujen kehittämistä;
                     
                  
                        b)
                     
                     
                        parannetaan liiketoimintaympäristöä; vahvistetaan startup-ekosysteemiä ja lisätään/monipuolistetaan pk-yritysten rahoituksensaantimahdollisuuksia;
                     
                  
                        c)
                     
                     
                        lisätään tieliikenteen ja merenkulun kestävyyttä; edistetään älykästä ja kestävää kaupunkiliikennettä;
                     
                  
                        d)
                     
                     
                        parannetaan koulutuksen laatua kaikilla tasoilla; lisätään tutkimus- ja teknologiansiirtovalmiuksia; parannetaan osaamista työllistettävyyden parantamiseksi.
                     
                  2)   Demokratiaan, hyvään hallintoon, rauhaan, turvallisuuteen, oikeusvaltioon ja oikeuteen panostaminen
            
            
                        a)
                     
                     
                        tuetaan demokratiaa, rauhaa, hyvää hallintoa, ihmisoikeuksia, sanan- ja yhdistymisvapautta sekä tiedotusvälineiden vapautta ja riippumattomuutta; edistetään riippumatonta, vastuuvelvollista ja tehokasta oikeusjärjestelmää; lisätään yhteistyötä hybridiuhkien ja disinformaation torjunnassa, huolehditaan kyberturvallisuudesta ja torjutaan kyberrikollisuutta;
                     
                  
                        b)
                     
                     
                        tuetaan julkishallinnon uudistamista ja sähköisiä viranomaispalveluja; edistetään julkisten palvelujen verkkotarjontaa; torjutaan korruptiota;
                     
                  
                        c)
                     
                     
                        tuetaan tasapainoista aluekehitystä ja uudistusprosessien hajauttamista;
                     
                  
                        d)
                     
                     
                        tuetaan rauhan rakentamista, riitojen ja konfliktien ehkäisyä ja rauhanomaista ratkaisua sekä varhaisvaroitusjärjestelmien perustamista ja/tai käyttöönottoa; vahvistetaan alueellista turvallisuutta sekä merenkulun turvallisuutta ja turvatoimia; vahvistetaan turvallisuutta torjumalla järjestäytynyttä rikollisuutta ja edistämällä yhdennettyä rajaturvallisuutta.
                     
                  3)   Kestävään energiaan, hiilestä irtautumiseen, ilmastonmuutoksen hillitsemiseen ja siihen sopeutumiseen sekä ympäristökestävyyteen investoiminen
            
            
                        a)
                     
                     
                        investoidaan energiayhteyksiin ja parempiin rajatylittäviin ja alueiden välisiin verkkoyhteyksiin ja tuetaan samalla energiatehokkuutta ja -turvallisuutta sekä alan häiriönsietokykyä ja edistetään kestävän energian käytön lisäämistä;
                     
                  
                        b)
                     
                     
                        parannetaan ilmanlaatua, edistetään pilaantumisen torjuntaa, viherrytetään kaupunkialueita ja parannetaan jätehuoltoa niin, että samanaikaisesti tuetaan biologista monimuotoisuutta ja siirtymistä kestäviin elintarvikejärjestelmiin ja nykyaikaistetaan vesihuoltoa ja sanitaatiota;
                     
                  
                        c)
                     
                     
                        edistetään vähäpäästöistä ja resurssitehokasta kiertotaloutta; tiukennetaan ilmastopolitiikkaa; kehitetään ja vahvistetaan sinistä taloutta; lisätään vihreitä investointeja;
                     
                  
                        d)
                     
                     
                        panostetaan kykyyn selviytyä terveyskriiseistä, saatetaan terveydenhuoltojärjestelmät ajan tasalle ja tuetaan katastrofivalmiutta ja riskinhallintaa, mukaan lukien kemiallisiin, biologisiin, säteileviin ja ydinaineisiin liittyvien riskien lieventäminen.
                     
                  4)   Häiriönsietokykyiseen digitalisaatioon investoiminen
            
            
                        a)
                     
                     
                        tuetaan digitaalisen infrastruktuurin ja sähköisten palvelujen kehittämistä parantamalla digitaalista hallintoa sekä yhteentoimivuusperiaatteita ja -alustoja;
                     
                  
                        b)
                     
                     
                        vahvistetaan digiosaamista; edistetään digitaalista innovointia ja suorituskykyisiä digitaalisia startup-yrityksiä;
                     
                  
                        c)
                     
                     
                        edistetään rajatylittävää verkkokauppaa ja digitaalisia käytäviä kumppanimaiden ja EU:n välillä;
                     
                  
                        d)
                     
                     
                        parannetaan kyberuhkien sietokykyä.
                     
                  5)   Selviytymiskykyisiin, osallistaviin, tasa-arvoisiin ja monimuotoisiin yhteiskuntiin panostaminen
            
            
                        a)
                     
                     
                        parannetaan kansalaisyhteiskunnan järjestöjen, myös nuorisojärjestöjen, valmiuksia ja lisätään niiden vaikutusmahdollisuuksia alue- ja paikallistasolla;
                     
                  
                        b)
                     
                     
                        suojellaan ihmisoikeuksia; edistetään sukupuolten tasa-arvoa kaikilla politiikan aloilla;
                     
                  
                        c)
                     
                     
                        lisätään kansalaisten, erityisesti nuorten, osallistumista demokratian toteuttamiseen ja talousuudistuksiin; edistetään ympäristö- ja digitietoisuutta.
                     
                  III   LÄNSI-AFRIKKA
            1)   Vakauttamisen, turvallisuuden, demokratiaan siirtymisen, hyvän hallinnon ja ihmisoikeuksien tukeminen
            
            
                        a)
                     
                     
                        edistetään vakauttamista, rauhaa ja turvallisuutta maalla ja merellä demokratiaan siirtymisen, hyvän hallinnon, rankaisemattomuuden torjunnan ja turvallisuusalan uudistamisen avulla; lisätään yhteistyötä terrorismin torjunnassa sekä radikalisoitumisen ja väkivaltaisen ääriliikehdinnän ehkäisemisessä ja torjunnassa; edistetään vuoropuhelua, konfliktien ehkäisyä ja sovittelua ja valtiorakenteiden kehittämistä;
                     
                  
                        b)
                     
                     
                        tuetaan demokraattista hallintoa ja oikeusvaltioperiaatetta, läpinäkyvyyttä ja korruption torjuntaa; edistetään valvontaa ja vastuuvelvollisuutta sekä riippumatonta, vastuuvelvollista ja tehokasta oikeusjärjestelmää;
                     
                  
                        c)
                     
                     
                        vahvistetaan valtion ja paikallishallinnon instituutioita ja niiden vaikuttavaa läsnäoloa koko alueella ja kansalaisyhteiskunnassa;
                     
                  
                        d)
                     
                     
                        edistetään tasa-arvon ja syrjimättömyyden periaatteita; edistetään ihmisoikeuksien ja kansainvälisen humanitaarisen oikeuden kunnioittamista.
                     
                  2)   Osallistavan ja kestävän kasvun tukeminen, ihmisarvoisten työpaikkojen edistäminen ja digitalisaation haltuun ottaminen
            
            
                        a)
                     
                     
                        edistetään yksityissektorin kehittämistä; parannetaan liiketoiminta- ja investointiedellytyksiä, yritysten digitalisaatiota sekä julkisen talouden läpinäkyvyyttä ja tuloksellisuutta; kehitetään digitaalista hallintoa ja sähköisiä palveluja;
                     
                  
                        b)
                     
                     
                        tuetaan kestävää infrastruktuuria ja kestäviä yhteyksiä, taloudellista yhdentymistä, kauppaa ja talouskumppanuussopimuksen täytäntöönpanoa; parannetaan paikallisia ja alueellisia arvoketjuja;
                     
                  
                        c)
                     
                     
                        tuetaan osaamisen kehittämistä ja ihmisarvoisten työpaikkojen luomista sekä tutkimusta ja innovointia; edistetään kestävän tuotannon ja kestävien arvoketjujen kehittämistä;
                     
                  
                        d)
                     
                     
                        vahvistetaan kestävää vihreää taloutta ja digitaalitaloutta.
                     
                  3)   Yhteistyön tehostaminen kaikissa muuttoliikkeeseen, liikkuvuuteen ja pakkomuuttoon liittyvissä asioissa ja sääntelemättömän muuttoliikkeen ja pakkomuuton perimmäisiin syihin puuttuminen
            
            
                        a)
                     
                     
                        lujitetaan paikallisia ja kansainvälisiä kumppanuuksia muuttoliikkeen ja pakkomuuton aloilla kaikilla tärkeillä muuttoreiteillä;
                     
                  
                        b)
                     
                     
                        tehostetaan muuttoliikkeen hallintaa ja edistetään yhteistyötä siirtolaisten turvallisen, ihmisarvoisen ja kestävän palauttamisen, takaisinoton ja uudelleenkotouttamisen aloilla;
                     
                  
                        c)
                     
                     
                        tuetaan kokonaisvaltaista lähestymistapaa lailliseen muuttoliikkeeseen ja liikkuvuuteen jäsenvaltioiden toimivaltaa kunnioittaen;
                     
                  
                        d)
                     
                     
                        suojellaan haavoittuvassa asemassa olevia siirtolaisia sekä maan sisäisiä ja muita pakolaisia; tehostetaan siirtolaisten salakuljetuksen ja ihmiskaupan torjuntaa; huolehditaan siirtolaisten, pakolaisten ja muiden asuinsijoiltaan siirtymään joutuneiden suojelusta ja heidän ihmisoikeuksiensa kunnioittamisesta; tarjotaan kansainvälistä suojelua ja tukea maan sisäisille ja muille pakolaisille, siirtolaisille, heitä vastaanottaville yhteisöille sekä maille, joissa on huomattava määrä maan sisäisiä tai muita pakolaisia.
                     
                  4)   Ympäristön ja biologisen monimuotoisuuden suojelu ja ilmastonmuutoksen torjunta
            
            
                        a)
                     
                     
                        edistetään kestävän energian saantia ja energiatehokkuutta; edistetään ilmastokestävää ja turvallista vedensaantia ja sanitaatiopalvelujen tarjontaa;
                     
                  
                        b)
                     
                     
                        tuetaan toimenpiteitä, joilla hillitään ilmastonmuutosta ja autetaan sopeutumaan siihen, sekä katastrofivalmiutta ja katastrofiriskien vähentämistä;
                     
                  
                        c)
                     
                     
                        edistetään yhdennettyä lähestymistapaa, joka kattaa älykkään ja häiriönsietokykyisen maatalouden sekä elintarvike- ja ravitsemusturvan, luonnonvarojen kestävän hoidon, kestävän kalastuksen ja vesiviljelyn sekä ilmastonmuutoksen hillinnän ja siihen sopeutumisen;
                     
                  
                        d)
                     
                     
                        edistetään ympäristönsuojelua, biologisen monimuotoisuuden säilyttämistä ja kiertotaloutta sekä kestäviä ja monitoimisia ekosysteemejä osana ilmastonmuutokseen sopeutumista ja ilmastokestävyyttä.
                     
                  5)   Inhimillisen kehityksen ja sukupuolten tasa-arvon edistäminen
            
            
                        a)
                     
                     
                        tuetaan häiriönsietokykyisten terveyspalvelujen ja ravitsemuksen parempaa saatavuutta ja laadun parantamista;
                     
                  
                        b)
                     
                     
                        parannetaan koulutukseen pääsyä ja koulutuksen laatua eri tasoilla; edistetään digilukutaitoa ja -osaamista;
                     
                  
                        c)
                     
                     
                        edistetään sosiaalista osallisuutta ja suojelua sekä sosiaaliturvajärjestelmiä;
                     
                  
                        d)
                     
                     
                        tuetaan sukupuolten tasa-arvoa lisääviä toimenpiteitä ja edistetään naisten ja tyttöjen voimaannuttamista kaikilla politiikan aloilla.
                     
                  6)   Kumppanuuksien vahvistaminen
            
            
                        a)
                     
                     
                        rohkaistaan aluetason yhdentymistä, yhteyksiä ja yhteistyötä;
                     
                  
                        b)
                     
                     
                        edistetään politiikasta käytävää vuoropuhelua alueellisten talousyhteisöjen kanssa;
                     
                  
                        c)
                     
                     
                        edistetään kulttuurienvälistä vuoropuhelua ja yhteistyötä sekä twinning-, vaihto- ja johtamisohjelmia.
                     
                  IV   ITÄ- JA KESKI-AFRIKKA
            1)   Ympäristön ja biologisen monimuotoisuuden suojelu ja ilmastonmuutoksen torjunta
            
            
                        a)
                     
                     
                        edistetään luonnonvarojen kestävää hoitoa, ympäristönsuojelua ja biologisen monimuotoisuuden säilyttämistä maa- ja meriympäristössä;
                     
                  
                        b)
                     
                     
                        tuetaan toimenpiteitä, joilla hillitään ilmastonmuutosta ja autetaan sopeutumaan siihen, sekä katastrofivalmiutta ja katastrofiriskien vähentämistä;
                     
                  
                        c)
                     
                     
                        edistetään uusiutuvan energian saantia ja energiatehokkuutta sekä kestäviä ja monitoimisia ekosysteemejä osana ilmastonmuutokseen sopeutumista ja ilmastokestävyyttä; edistetään ilmastokestävää ja turvallista vedensaantia ja sanitaatiopalvelujen tarjontaa;
                     
                  
                        d)
                     
                     
                        tuetaan kestävää elintarviketurvaa.
                     
                  2)   Vakauttamisen, turvallisuuden, demokratian ja siihen siirtymisen, hyvän hallinnon ja ihmisoikeuksien edistäminen
            
            
                        a)
                     
                     
                        edistetään rauhaa, turvallisuutta, vakautta, demokratiaa, rauhanomaista demokratiaan siirtymistä, oikeusvaltioperiaatetta, turvallisuusalan uudistamista, sovittelua ja konfliktinestoa; lisätään yhteistyötä terrorismin torjunnassa sekä radikalisoitumisen ja väkivaltaisen ääriliikehdinnän ehkäisemisessä ja torjunnassa;
                     
                  
                        b)
                     
                     
                        tuetaan demokraattista hallintoa, läpinäkyvyyttä, valvontaa ja korruption torjuntaa; edistetään riippumatonta, vastuuvelvollista ja tehokasta oikeusjärjestelmää;
                     
                  
                        c)
                     
                     
                        edistetään ihmisoikeuksien sekä tasa-arvon ja syrjimättömyyden periaatteiden kunnioittamista.
                     
                  3)   Osallistavan ja kestävän kasvun tukeminen, ihmisarvoisten työpaikkojen edistäminen ja digitalisaation haltuun ottaminen
            
            
                        a)
                     
                     
                        edistetään yksityissektorin kehittämistä; parannetaan liiketoiminta- ja investointiedellytyksiä ja yritysten digitalisaatiota; kehitetään digitaalista hallintoa ja sähköisiä palveluja;
                     
                  
                        b)
                     
                     
                        tuetaan taloudellista yhdentymistä ja kauppaa, mukaan lukien kestävä infrastruktuuri ja kestävät yhteydet;
                     
                  
                        c)
                     
                     
                        tuetaan osaamisen kehittämistä ja ihmisarvoisten työpaikkojen luomista sekä tutkimusta ja innovointia;
                     
                  
                        d)
                     
                     
                        vahvistetaan kestävää vihreää taloutta ja digitaalitaloutta.
                     
                  4)   Inhimillisen kehityksen ja sukupuolten tasa-arvon edistäminen
            
            
                        a)
                     
                     
                        tuetaan häiriönsietokykyisten terveyspalvelujen ja sosiaalisen suojelun palvelujen ja ravitsemuksen parempaa saatavuutta ja laadun parantamista;
                     
                  
                        b)
                     
                     
                        parannetaan koulutukseen pääsyä ja koulutuksen laatua eri tasoilla; edistetään digilukutaitoa ja -osaamista;
                     
                  
                        c)
                     
                     
                        edistetään sosiaalista osallisuutta ja torjutaan eriarvoisuutta;
                     
                  
                        d)
                     
                     
                        tuetaan sukupuolten tasa-arvoa lisääviä toimenpiteitä ja edistetään naisten ja tyttöjen voimaannuttamista kaikilla politiikan aloilla.
                     
                  5)   Yhteistyön tehostaminen kaikissa muuttoliikkeeseen, liikkuvuuteen ja pakkomuuttoon liittyvissä asioissa ja sääntelemättömän muuttoliikkeen ja pakkomuuton perimmäisiin syihin puuttuminen
            
            
                        a)
                     
                     
                        lujitetaan muuttoliikkeen ja pakkomuuton eri näkökohtiin liittyviä paikallisia ja kansainvälisiä kumppanuuksia;
                     
                  
                        b)
                     
                     
                        tehostetaan muuttoliikkeen hallintaa ja edistetään yhteistyötä siirtolaisten turvallisen, ihmisarvoisen ja kestävän palauttamisen, takaisinoton ja uudelleenkotouttamisen aloilla;
                     
                  
                        c)
                     
                     
                        tuetaan kokonaisvaltaista lähestymistapaa lailliseen muuttoliikkeeseen ja liikkuvuuteen jäsenvaltioiden toimivaltaa kunnioittaen;
                     
                  
                        d)
                     
                     
                        suojellaan haavoittuvassa asemassa olevia siirtolaisia sekä maan sisäisiä ja muita pakolaisia; tehostetaan siirtolaisten salakuljetuksen ja ihmiskaupan torjuntaa; huolehditaan siirtolaisten, pakolaisten ja muiden asuinsijoiltaan siirtymään joutuneiden suojelusta ja heidän ihmisoikeuksiensa kunnioittamisesta; osallistutaan kansainvälisen suojelun ja tuen tarjoamiseen maan sisäisille ja muille pakolaisille, siirtolaisille, heitä vastaanottaville yhteisöille sekä maille, joissa on huomattava määrä maan sisäisiä tai muita pakolaisia.
                     
                  6)   Kumppanuuksien vahvistaminen
            
            
                        a)
                     
                     
                        rohkaistaan aluetason taloudellista yhdentymistä, yhteyksiä ja yhteistyötä sekä talouskumppanuussopimuksen täytäntöönpanoa;
                     
                  
                        b)
                     
                     
                        edistetään politiikasta käytävää vuoropuhelua alueellisten talousyhteisöjen kanssa;
                     
                  
                        c)
                     
                     
                        edistetään kulttuurienvälistä vuoropuhelua ja yhteistyötä sekä twinning-, vaihto- ja johtamisohjelmia.
                     
                  V   ETELÄINEN AFRIKKA JA INTIAN VALTAMEREN ALUE
            1)   Osallistavan ja kestävän kasvun tukeminen, ihmisarvoisten työpaikkojen edistäminen ja digitalisaation haltuun ottaminen
            
            
                        a)
                     
                     
                        edistetään yksityissektorin kehittämistä; parannetaan liiketoiminta- ja investointiedellytyksiä, yritysten digitalisaatiota sekä julkisen talouden läpinäkyvyyttä; kehitetään digitaalista hallintoa ja sähköisiä palveluja;
                     
                  
                        b)
                     
                     
                        tuetaan kestävää infrastruktuuria ja kestäviä yhteyksiä, taloudellista yhdentymistä ja kauppaa;
                     
                  
                        c)
                     
                     
                        tuetaan osaamisen kehittämistä ja ihmisarvoisia työllistymismahdollisuuksia sekä tutkimusta ja innovointia;
                     
                  
                        d)
                     
                     
                        vahvistetaan kestävää vihreää taloutta ja digitaalitaloutta.
                     
                  2)   Hyvän hallinnon, rauhan, demokratian ja ihmisoikeuksien edistäminen
            
            
                        a)
                     
                     
                        edistetään rauhaa ja turvallisuutta maalla ja merellä, vakautta, demokratiaa, oikeusvaltioperiaatetta, turvallisuusalan uudistamista, konfliktien ehkäisyä ja sovittelua sekä kansainvälisen laittoman kaupan torjuntaa;
                     
                  
                        b)
                     
                     
                        tuetaan demokraattista hallintoa, läpinäkyvyyttä, valvontaa ja korruption torjuntaa; parannetaan väestötietojen rekisteröintiä;
                     
                  
                        c)
                     
                     
                        edistetään ihmisoikeuksien sekä tasa-arvon ja syrjimättömyyden periaatteiden kunnioittamista;
                     
                  
                        d)
                     
                     
                        tuetaan oikeudenkäyttöä; vahvistetaan paikallisviranomaisia ja kansalaisyhteiskuntaa ja lisätään niiden vaikutusmahdollisuuksia.
                     
                  3)   Ympäristön ja biologisen monimuotoisuuden suojelu ja ilmastonmuutoksen torjunta
            
            
                        a)
                     
                     
                        tuetaan ilmastonmuutoksen hillintää ja siihen sopeutumista sekä katastrofivalmiutta ja katastrofiriskien vähentämistä;
                     
                  
                        b)
                     
                     
                        edistetään kestävän energian saantia ja energiatehokkuutta; edistetään ilmastokestävää ja turvallista vedensaantia ja sanitaatiopalvelujen tarjontaa;
                     
                  
                        c)
                     
                     
                        tuetaan elintarviketurvaa, älykästä ja häiriönsietokykyistä maataloutta sekä kestävää kalastusta ja vesiviljelyä;
                     
                  
                        d)
                     
                     
                        edistetään luonnonvarojen kestävää hoitoa, ympäristönsuojelua, biologisen monimuotoisuuden säilyttämistä ja kiertotaloutta; edistetään kestäviä ja monitoimisia ekosysteemejä osana ilmastonmuutokseen sopeutumista ja ilmastokestävyyttä.
                     
                  4)   Inhimillisen kehityksen ja sukupuolten tasa-arvon edistäminen
            
            
                        a)
                     
                     
                        tuetaan häiriönsietokykyisten terveyspalvelujen ja ravitsemuksen parempaa saatavuutta ja laadun parantamista;
                     
                  
                        b)
                     
                     
                        parannetaan koulutukseen pääsyä ja koulutuksen laatua eri tasoilla; edistetään digilukutaitoa ja -osaamista;
                     
                  
                        c)
                     
                     
                        edistetään sosiaalista osallisuutta ja sosiaalisen suojelun järjestelmiä;
                     
                  
                        d)
                     
                     
                        tuetaan sukupuolten tasa-arvoa lisääviä toimenpiteitä ja edistetään naisten ja tyttöjen voimaannuttamista kaikilla politiikan aloilla.
                     
                  5)   Kumppanuuksien vahvistaminen
            
            
                        a)
                     
                     
                        rohkaistaan aluetason taloudellista yhdentymistä, yhteyksiä ja yhteistyötä sekä talouskumppanuussopimuksen täytäntöönpanoa; tuetaan laajempaa yhteistyötä Intian valtameren alueella;
                     
                  
                        b)
                     
                     
                        edistetään politiikasta käytävää vuoropuhelua alueellisten talousyhteisöjen kanssa;
                     
                  
                        c)
                     
                     
                        edistetään kulttuurienvälistä vuoropuhelua ja yhteistyötä sekä twinning-, vaihto- ja johtamisohjelmia.
                     
                  VI   LÄHI-ITÄ
            1)   Osallistavan ja kestävän talouskasvun tukeminen ja digitalisaation haltuun ottaminen
            
            
                        a)
                     
                     
                        tuetaan yrittäjyyttä, ihmisarvoisia työllistymismahdollisuuksia ja työllistettävyyttä ja parannetaan yritysten digitalisaatiota sekä liiketoiminta- ja investointiedellytyksiä;
                     
                  
                        b)
                     
                     
                        edistetään talouden monipuolistamista sekä elintarvikkeiden arvoketjujen, talouden infrastruktuurin ja muun kuin raakaöljyllä käytävän kaupan kehittämistä; edistetään kestävän tuotannon ja kestävien arvoketjujen kehittämistä;
                     
                  
                        c)
                     
                     
                        tuetaan paikallisyhteisöjen selviytymiskykyä ja kulttuuriperinnön säilyttämistä;
                     
                  
                        d)
                     
                     
                        tuetaan infrastruktuurin käyttöönottoa, jotta voidaan taata helposti saatavilla olevat, kohtuuhintaiset, osallistavat ja turvalliset digitaaliset yhteydet; tuetaan digitaalisen hallinnon ja sähköisten palvelujen kehittämistä sekä yhteentoimivuusperiaatteita ja -alustoja.
                     
                  2)   Ympäristön ja biologisen monimuotoisuuden suojelu ja ilmastonmuutoksen torjunta
            
            
                        a)
                     
                     
                        osallistutaan kumppanien pyrkimyksiin lunastaa kansainväliset sitoumuksensa, jotka koskevat ilmastonmuutosta, pilaantumisen torjuntaa, ekosysteemien hoitoa ja biologisen monimuotoisuuden säilyttämistä; parannetaan ilmastonmuutoksen ja muiden luonnonuhkiin liittyvien riskien sietokykyä;
                     
                  
                        b)
                     
                     
                        parannetaan valmiuksia sisällyttää ympäristökestävyyttä ja ilmastonmuutosta koskevat tavoitteet kehitysprosesseihin erityisesti talouden, kestävän energiahuollon, maatalouden, kalastuksen ja vesiviljelyn aloilla;
                     
                  
                        c)
                     
                     
                        tiivistetään yhteistyötä, jolla parannetaan ilmasto- ja ympäristöasioiden hallinnan tieteellisiä, teknisiä, inhimillisiä ja institutionaalisia valmiuksia;
                     
                  
                        d)
                     
                     
                        tuetaan ilmastonmuutokseen sopeutumiseen ja sen hillitsemiseen tähtääviä toimenpiteitä.
                     
                  3)   Inhimillisen kehityksen, sosiaalisen osallisuuden ja terveyden edistäminen
            
            
                        a)
                     
                     
                        parannetaan koulutusjärjestelmien laatua ja tasa-arvoa; edistetään digilukutaitoa ja -osaamista;
                     
                  
                        b)
                     
                     
                        tuetaan sosiaalisen suojelun uudistamista ja peruspalvelujen tarjontaa haavoittuville väestöryhmille; edistetään koordinointia terveyskriiseissä;
                     
                  
                        c)
                     
                     
                        edistetään syrjimättömyysperiaatteen noudattamista; tuetaan uskonnon ja omantunnon vapautta;
                     
                  
                        d)
                     
                     
                        tuetaan terveydenhuoltojärjestelmien vahvistamista sekä terveyspalvelujen parempaa saatavuutta, laadun parantamista ja häiriönsietokykyä.
                     
                  4)   Ihmisoikeuksien, hyvän hallinnon, osallistavan kansalaisuuden sekä rauhanomaisten ja oikeudenmukaisten yhteiskuntien edistäminen ja yhteistyön tehostaminen muuttoliike- ja liikkuvuusasioissa
            
            
                        a)
                     
                     
                        tuetaan makrotalouden ohjausta, julkisen talouden hallintajärjestelmiä ja julkisten instituutioiden vastuuvelvollisuutta; edistetään osallisuutta hallinto- ja päätöksentekoprosesseissa; lujitetaan ihmisoikeuksien ja perusvapauksien suojaa; torjutaan syrjintää ja vahvistetaan kansalaisyhteiskuntaa;
                     
                  
                        b)
                     
                     
                        edistetään sukupuolten tasa-arvoa ja keskinäistä kunnioitusta, naisten ja tyttöjen ihmisoikeuksien suojaa, naisten ja tyttöjen voimaannuttamista sekä sitä, että naiset ja tytöt voivat käyttää ihmisoikeuksia, myös taloudellisia, sosiaalisia ja työhön liittyviä oikeuksia, rajoituksetta;
                     
                  
                        c)
                     
                     
                        lisätään yhteistyötä muuttoliikkeen, pakkomuuton ja rajaturvallisuuden kaikilla osa-alueilla ja tehostetaan siirtolaisten salakuljetuksen torjuntaa; vahvistetaan kaikkia muuttoliikkeen ja turvapaikka-asioiden hallinnan osa-alueita, tehostetaan yhteistyötä turvallisen, ihmisarvoisen ja kestävän palauttamisen, takaisinoton ja uudelleenkotouttamisen aloilla ja puututaan sääntelemättömän muuttoliikkeen ja pakkomuuton perimmäisiin syihin;
                     
                  
                        d)
                     
                     
                        tuetaan kokonaisvaltaista lähestymistapaa lailliseen muuttoliikkeeseen ja liikkuvuuteen; osallistutaan tuen tarjoamiseen maan sisäisille ja muille pakolaisille, siirtolaisille, heitä vastaanottaville yhteisöille sekä maille, joissa on huomattava määrä maan sisäisiä tai muita pakolaisia.
                     
                  5)   Rauhan, turvallisuuden ja konfliktineston tukeminen
            
            
                        a)
                     
                     
                        tuetaan rauhanrakentamispyrkimyksiä, sovittelevaa vuoropuhelua ja sovinnontekoa; perustetaan varhaisvaroitusjärjestelmiä; tuetaan konfliktien ehkäisyä ja ratkaisua;
                     
                  
                        b)
                     
                     
                        tuetaan turvallisuusalan uudistamista ja järjestäytyneen rikollisuuden torjuntaa;
                     
                  
                        c)
                     
                     
                        ehkäistään ja torjutaan radikalisoitumista, joka johtaa väkivaltaiseen ääriliikehdintään ja terrorismiin, ja suojellaan yksilöitä tällaisilta uhilta;
                     
                  
                        d)
                     
                     
                        vahvistetaan alueellista turvallisuutta sekä merenkulun turvallisuutta ja turvatoimia; lievennetään kemiallisiin, biologisiin, säteileviin ja ydinaineisiin liittyviä riskejä.
                     
                  6)   Kumppanuuksien vahvistaminen
            
            
                        a)
                     
                     
                        kannustetaan hyviin naapuruussuhteisiin, yhteistyöhön sekä osallistavaan ja rakentavaan vuoropuheluun;
                     
                  
                        b)
                     
                     
                        edistetään kolmenvälistä yhteistyötä kahdenvälisten ja alueellisten kehitysvirastojen ja rahoituslaitosten kanssa;
                     
                  
                        c)
                     
                     
                        tehdään yhteistyötä sidosryhmien kanssa kehittyneissä maissa ja edistyneemmissä kehittyvissä maissa ja julkisuusdiplomatian avulla.
                     
                  VII   KESKI-AASIA
            1)   Rauhan, vakauden, hyvän hallinnon, ihmisoikeuksien ja inhimillisen kehityksen edistäminen sekä sääntelemättömään muuttoliikkeeseen ja pakkomuuttoon puuttuminen
            
            
                        a)
                     
                     
                        edistetään rauhaa, vakautta sekä konfliktien ehkäisyä ja osallistavaa poliittista ratkaisemista kehittämällä valtioiden, yhteiskuntien, yhteisöjen ja yksilöiden selviytymiskykyä; tuetaan sosiaalista vuoropuhelua;
                     
                  
                        b)
                     
                     
                        vahvistetaan ja edistetään demokratiaa ja sen osallistavia prosesseja; tuetaan tehokkaita ja vastuuvelvollisia instituutioita sekä korruption, huumekaupan ja järjestäytyneen rikollisuuden torjuntaa; vahvistetaan oikeusvaltiota ja riippumatonta oikeuslaitosta;
                     
                  
                        c)
                     
                     
                        tuetaan ihmisoikeuksia ja perusvapauksia, kansalaisyhteiskunnan roolia poliittisten prosessien, uudistusprosessien ja julkisen elämän kaikilla osa-alueilla ja parannetaan julkisia terveys- ja koulutuspalveluja ja niiden häiriönsietokykyä; tuetaan sukupuolten tasa-arvoa lisääviä toimenpiteitä ja edistetään naisten ja tyttöjen voimaannuttamista kaikilla politiikan aloilla;
                     
                  
                        d)
                     
                     
                        puututaan sääntelemättömän muuttoliikkeen ja pakkomuuton perimmäisiin syihin; helpotetaan hallittua, turvallista, sääntöjenmukaista ja vastuullista muuttoliikettä ja liikkuvuutta; tehostetaan muuttoliikkeen hallintaa, rajavalvontaa ja yhteistyötä turvallisen, ihmisarvoisen ja kestävän palauttamisen, takaisinoton ja uudelleenkotouttamisen sekä laillisen muuttoliikkeen aloilla.
                     
                  2)   Ympäristön ja biologisen monimuotoisuuden suojelu ja ilmastonmuutoksen torjunta
            
            
                        a)
                     
                     
                        edistetään vesivarojen integroitua, kestävää, osallistavaa ja konfliktisensitiivistä hallintaa ja valtioiden rajat ylittävää yhteistyötä vesiasioissa;
                     
                  
                        b)
                     
                     
                        tuetaan ilmastonmuutokseen sopeutumiseen ja sen hillitsemiseen tähtääviä toimenpiteitä;
                     
                  
                        c)
                     
                     
                        edistetään terveiden ekosysteemien ja ruoantuotantojärjestelmien säilyttämistä sekä kestävää hoitoa ja käyttöä; pysäytetään biologisen monimuotoisuuden köyhtyminen; tuetaan kumppanimaiden pyrkimyksiä parantaa katastrofivalmiutta ja vähentää katastrofiriskejä sekä edistetään kestävää energiahuoltoa ja lisätään sitä koskevaa yhteistyötä;
                     
                  
                        d)
                     
                     
                        kehitetään ja vahvistetaan kestävää vihreää taloutta ja kiertotaloutta.
                     
                  3)   Osallistavan ja kestävän talouskasvun ja ihmisarvoisten työllistymismahdollisuuksien tukeminen ja digitalisaation haltuun ottaminen
            
            
                        a)
                     
                     
                        tuetaan häiriönsietokykyisten ja kestävien talouksien kasvua; tuetaan sääntely-yhteistyötä ja standardointia; tuetaan infrastruktuurin käyttöönottoa, jotta voidaan taata helposti saatavilla olevat, kohtuuhintaiset, osallistavat ja turvalliset digitaaliset yhteydet;
                     
                  
                        b)
                     
                     
                        tuetaan tuottavuuden parantamista ja ihmisarvoisia työllistymismahdollisuuksia virallistamalla talous ja soveltamalla kansainvälisiä työnormeja;
                     
                  
                        c)
                     
                     
                        tuetaan ammattikoulutusmahdollisuuksien lisäämistä; edistetään digilukutaitoa ja -osaamista;
                     
                  
                        d)
                     
                     
                        helpotetaan rajatylittävää ja alueen sisäistä kauppaa ja alueellista yhdentymistä keinona edistää rauhaa koko alueella.
                     
                  4)   Kumppanuuksien vahvistaminen
            
            
                        a)
                     
                     
                        kannustetaan alueelliseen yhdentymiseen ja yhteistyöhön yhteisen vaurauden ja turvallisuuden tukemiseksi;
                     
                  
                        b)
                     
                     
                        tuetaan talous-, kulttuuri- ja julkisuusdiplomatiaa kansalaisten, kansalaisyhteiskunnan järjestöjen, kuntien, paikallisyhteisöjen, yksityissektorin, median, korkeakoulujen, tutkimuslaitosten ja ajatushautomojen osallistamiseksi;
                     
                  
                        c)
                     
                     
                        edistetään ja tuetaan yhtenäistä alueellista lähestymistapaa Afganistanin integroimiseksi Keski-Aasiaan.
                     
                  VIII   ETELÄ-AASIA
            1)   Hyvän hallinnon, inhimillisen kehityksen ja sukupuolten tasa-arvon edistäminen sekä sääntelemättömään muuttoliikkeeseen ja pakkomuuttoon puuttuminen
            
            
                        a)
                     
                     
                        vahvistetaan ja edistetään ihmisoikeuksia, demokratiaa, oikeusvaltioperiaatetta, riippumatonta, vastuuvelvollista ja tehokasta oikeusjärjestelmää sekä hallintoa ja sen valvontaa; mahdollistetaan kansalaisyhteiskunnan aktiivinen toiminta ja väestötietojen rekisteröinti; tuetaan sukupuolten tasa-arvoa lisääviä toimenpiteitä ja edistetään naisten ja tyttöjen voimaannuttamista kaikilla politiikan aloilla;
                     
                  
                        b)
                     
                     
                        vahvistetaan julkisia instituutioita kansallisella ja sitä alemmalla tasolla sekä terveydenhuollon, ravitsemuksen, koulutuksen ja sosiaalisen suojelun julkisia palveluja; tuetaan hallinnon hajauttamista;
                     
                  
                        c)
                     
                     
                        vastataan terveysuhkiin; kehitetään turvallisia, tehokkaita ja kohtuuhintaisia rokotteita, lääkkeitä ja hoitoja köyhyyteen liittyviin ja laiminlyötyihin sairauksiin; tehostetaan toimia, joilla vastataan terveyshaasteisiin;
                     
                  
                        d)
                     
                     
                        puututaan sääntelemättömän muuttoliikkeen ja pakkomuuton perimmäisiin syihin; helpotetaan hallittua, turvallista, sääntöjenmukaista ja vastuullista muuttoliikettä ja liikkuvuutta; tehostetaan muuttoliikkeen hallintaa, rajavalvontaa ja yhteistyötä turvallisen, ihmisarvoisen ja kestävän palauttamisen, takaisinoton ja uudelleenkotouttamisen sekä laillisen muuttoliikkeen aloilla.
                     
                  2)   Ympäristön suojelu ja ilmastonmuutoksen torjunta
            
            
                        a)
                     
                     
                        tuetaan ilmastonmuutoksen hillitsemistä ja siihen sopeutumista; parannetaan ympäristöasioiden hallintavalmiuksia;
                     
                  
                        b)
                     
                     
                        kehitetään ja vahvistetaan kestävää vihreää ja sinistä taloutta ja pilaantumisen torjuntaa;
                     
                  
                        c)
                     
                     
                        edistetään asteittaista luopumista fossiilisista polttoaineista ja kestävien energiapalvelujen saantia; parannetaan valtamerten hallinnointia;
                     
                  
                        d)
                     
                     
                        tuetaan parempaa hallintoa ja valmiuksien kehittämistä luonnonvarojen kestävän hoidon alalla sekä edistetään kestäviä ja monitoimisia ekosysteemejä osana ilmastonmuutokseen sopeutumista ja valmiuksia selvitä luonnonkatastrofeista.
                     
                  3)   Osallistavan ja kestävän talouskasvun ja ihmisarvoisten työllistymismahdollisuuksien tukeminen ja digitalisaation haltuun ottaminen
            
            
                        a)
                     
                     
                        tuetaan yrittäjyyttä, yritysten digitalisointia, osaamisen kehittämistä ja kansainvälisten työnormien soveltamista; tehostetaan kestäviä sosiaalisen suojelun järjestelmiä;
                     
                  
                        b)
                     
                     
                        parannetaan liiketoiminta- ja investointiedellytyksiä; helpotetaan kauppaa; parannetaan alueellisia multimodaaliliikenneverkkoja ja -palveluja; tuetaan kestävää infrastruktuuria ja kestäviä yhteyksiä;
                     
                  
                        c)
                     
                     
                        edistetään kohtuuhintaisen, luotettavan ja kestävän energian yleistä saatavuutta; edistetään vähäpäästöistä, ilmastokestävää ja resurssitehokasta kiertotaloutta;
                     
                  
                        d)
                     
                     
                        tuetaan sääntely-yhteistyötä ja standardointia; tuetaan infrastruktuurin käyttöönottoa, jotta voidaan taata helposti saatavilla olevat, kohtuuhintaiset, osallistavat ja turvalliset digitaaliset yhteydet.
                     
                  4)   Rauhan, turvallisuuden ja vakauden edistäminen ja konfliktien estäminen
            
            
                        a)
                     
                     
                        tuetaan konfliktinestoa, varhaisvaroittamista, rauhanrakentamista, kriisinhallintaa, vakauttamista, sovinnontekoa ja konfliktinjälkeistä uudelleenrakentamista ja parannetaan meriturvallisuutta;
                     
                  
                        b)
                     
                     
                        puututaan syrjintään ja eriarvoisuuteen; edistetään naisten ja nuorten järjestelmällistä osallistumista;
                     
                  
                        c)
                     
                     
                        ehkäistään kaikenlaista seksuaalista ja sukupuolistunutta väkivaltaa;
                     
                  
                        d)
                     
                     
                        ehkäistään ja torjutaan radikalisoitumista, väkivaltaista ääriliikehdintää ja terrorismia.
                     
                  5)   Kumppanuuksien vahvistaminen
            
            
                        a)
                     
                     
                        lisätään maiden omavastuullisuutta, kumppanuuksia ja rakentavaa vuoropuhelua, myös kansalaisyhteiskunnan kanssa;
                     
                  
                        b)
                     
                     
                        edistetään monenvälisyyttä, alueellista yhdentymistä ja parempia yhteyksiä;
                     
                  
                        c)
                     
                     
                        tehdään yhteistyötä sidosryhmien kanssa edistyneemmissä kehittyvissä maissa ja julkisuusdiplomatian avulla.
                     
                  IX   POHJOIS- JA KAAKKOIS-AASIA
            1)   Hyvän hallinnon, inhimillisen kehityksen ja sukupuolten tasa-arvon edistäminen
            
            
                        a)
                     
                     
                        edistetään ja vahvistetaan demokratiaa ja sen osallistavia prosesseja, ihmisoikeuksia ja perusvapauksia, oikeusvaltioperiaatetta, riippumatonta oikeuslaitosta, hallintoa ja sen valvontaa sekä korruption torjuntaa;
                     
                  
                        b)
                     
                     
                        tuetaan ja vahvistetaan kansalaisyhteiskuntaa ja mahdollistetaan sen aktiivinen toiminta; edistetään kansalaisyhteiskunnan avointa toimintaympäristöä ja kansalaisten osallistumista poliittiseen elämään;
                     
                  
                        c)
                     
                     
                        torjutaan eriarvoisuutta ja syrjintää; edistetään inhimillistä kehitystä ja sitä, että naiset ja tytöt, lapset ja nuoret ja vammaiset voivat käyttää ihmisoikeuksia rajoituksetta;
                     
                  
                        d)
                     
                     
                        tuetaan terveydenhuoltojärjestelmien vahvistamista sekä terveyspalvelujen parempaa saatavuutta, laadun parantamista ja häiriönsietokykyä; torjutaan terveysuhkia; kehitetään turvallisia, tehokkaita ja kohtuuhintaisia rokotteita, lääkkeitä ja hoitoja köyhyyteen liittyviin ja laiminlyötyihin sairauksiin; tehostetaan toimia, joilla vastataan terveyshaasteisiin.
                     
                  2)   Rauhan, vakauden, turvallisuuden ja konfliktineston tukeminen
            
            
                        a)
                     
                     
                        tuetaan konfliktinestoa, varhaisvaroittamista, rauhanrakentamista sovittelun ja vuoropuhelun avulla, kriisinhallintaa, vakauttamista, sovinnontekoa ja konfliktinjälkeistä uudelleenrakentamista ja parannetaan meriturvallisuutta;
                     
                  
                        b)
                     
                     
                        tuetaan paikallisia, kansallisia, alueellisia ja kansainvälisiä aloitteita vakauden, turvallisuuden ja rauhan edistämiseksi; edistetään valtioiden rajat ylittävää yhteistyötä yhteisistä luonnonvaroista.
                     
                  3)   Ympäristön suojelu ja ilmastonmuutoksen torjunta
            
            
                        a)
                     
                     
                        parannetaan ilmasto- ja ympäristöasioiden hallinnan tieteellisiä, teknisiä, inhimillisiä ja institutionaalisia valmiuksia; tehostetaan alueellista, kansallista ja paikallista ilmasto- ja ympäristöhallintoa;
                     
                  
                        b)
                     
                     
                        tuetaan toimenpiteitä, joilla hillitään ilmastonmuutosta ja autetaan sopeutumaan siihen sekä vähennetään katastrofiriskejä;
                     
                  
                        c)
                     
                     
                        edistetään kestävää energiahuoltoa ja asteittaista luopumista ympäristön kannalta haitallisten fossiilisten polttoaineiden tuista; kehitetään ja vahvistetaan kestävää vihreää ja sinistä taloutta, kiertotaloutta, pilaantumisen torjuntaa ja kestävää kaupungistumista; parannetaan valtamerten hallinnointia;
                     
                  
                        d)
                     
                     
                        edistetään metsittämistä, metsälainsäädännön soveltamisen valvontaa, metsähallintoa ja puukauppaa; tuetaan valtamerten hallinnointia.
                     
                  4)   Osallistavan ja kestävän talouskasvun tukeminen ja digitalisaation haltuun ottaminen
            
            
                        a)
                     
                     
                        parannetaan liiketoiminta- ja investointiedellytyksiä; tuetaan yritysten digitalisointia ja luodaan talouden kehitystä tukeva sääntely-ympäristö;
                     
                  
                        b)
                     
                     
                        tuetaan aluetason yhdentymistä, kauppaa, investointeja ja yhteyksiä; tuetaan infrastruktuurin käyttöönottoa, jotta voidaan taata helposti saatavilla olevat, kohtuuhintaiset, osallistavat ja turvalliset digitaaliset yhteydet; tuetaan digitaalisen hallinnon ja sähköisten palvelujen kehittämistä sekä yhteentoimivuusperiaatteita ja -alustoja;
                     
                  
                        c)
                     
                     
                        tuetaan kestävää maa-, metsä- ja kalataloutta ja elintarviketurvaa; edistetään luonnonvarojen kestävää hoitoa, ympäristön ja yhteiskuntien häiriönsietokykyä ja terveitä ekosysteemejä;
                     
                  
                        d)
                     
                     
                        tuetaan talouden kestävää monipuolistamista, toimitusketjujen paikallista lisäarvoa, kestävää kauppaa ja yksityissektorin kehittämistä; edistetään kestävän tuotannon ja kestävien arvoketjujen kehittämistä.
                     
                  5)   Sääntelemättömän muuttoliikkeen ja pakkomuuton perimmäisiin syihin puuttuminen ja hallitun, turvallisen ja laillisen muuttoliikkeen ja liikkuvuuden helpottaminen
            
            
                        a)
                     
                     
                        edistetään laillisen muuttoliikkeen, hyvin hallitun liikkuvuuden ja ihmisten välisten yhteyksien helpottamisedellytyksiä;
                     
                  
                        b)
                     
                     
                        huolehditaan siirtolaisten, pakolaisten ja muiden asuinsijoiltaan siirtymään joutuneiden suojelusta ja heidän ihmisoikeuksiensa kunnioittamisesta; tuetaan kehitystä tukevia ratkaisuja edellä mainituille ihmisryhmille sekä turvallista, ihmisarvoista ja kestävää palauttamista, takaisinottoa ja uudelleenkotouttamista;
                     
                  
                        c)
                     
                     
                        vähennetään muuttoliikkeeseen liittyviä haavoittuvuustekijöitä, myös ihmiskaupasta ja -salakuljetuksesta aiheutuvaa haavoittuvuutta.
                     
                  6)   Kumppanuuksien vahvistaminen
            
            
                        a)
                     
                     
                        syvennetään poliittista, taloudellista, sosiaalista ja kulttuurista vuoropuhelua unionin ja kumppanimaiden välillä; tuetaan kahden- ja kansainvälisten sitoumusten täytäntöönpanoa;
                     
                  
                        b)
                     
                     
                        solmitaan kumppanuuksia yksityissektorin kanssa työpaikkojen luomiseksi ja toimeentulon parantamiseksi;
                     
                  
                        c)
                     
                     
                        tehdään yhteistyötä sidosryhmien kanssa kehittyneissä maissa ja edistyneemmissä kehittyvissä maissa ja julkisuusdiplomatian avulla.
                     
                  X   TYYNENMEREN ALUE
            1)   Ympäristön ja biologisen monimuotoisuuden suojelu ja ilmastonmuutoksen torjunta
            
            
                        a)
                     
                     
                        kehitetään ja vahvistetaan kestävää vihreää ja sinistä taloutta, kiertotaloutta ja pilaantumisen torjuntaa; edistetään kestävää energiahuoltoa;
                     
                  
                        b)
                     
                     
                        tuetaan kumppaneiden pyrkimyksiä lunastaa sitoumuksensa, jotka koskevat ilmastonmuutosta, katastrofivalmiutta ja katastrofiriskien vähentämistä, ekosysteemejä, biologisen monimuotoisuuden säilyttämistä ja valtamerten hallinnointia;
                     
                  
                        c)
                     
                     
                        edistetään ympäristön kannalta kestäviä maatalouskäytäntöjä; tehostetaan ilmastonmuutoksen hillitsemistä ja siihen sopeutumista; edistetään ympäristön ja yhteiskuntien selviytymiskykyä ja terveitä ekosysteemejä;
                     
                  
                        d)
                     
                     
                        tuetaan talouden kestävää monipuolistamista, kilpailukykyä, toimitusketjujen paikallista lisäarvoa, kestävää kauppaa ja yksityissektorin kehittämistä.
                     
                  2)   Osallistavan ja kestävän talouskasvun ja ihmisarvoisten työllistymismahdollisuuksien tukeminen
            
            
                        a)
                     
                     
                        tuetaan kestävää yrittäjyyttä, ihmisarvoisia työllistymismahdollisuuksia ja työllistettävyyttä; parannetaan liiketoiminta- ja investointiedellytyksiä; luodaan mahdollisuuksia; tuetaan digitaalitaloutta ja digitaalisia yhteyksiä;
                     
                  
                        b)
                     
                     
                        parannetaan liiketoiminta- ja investointiedellytyksiä; luodaan talouden kehitystä tukeva sääntely-ympäristö; tuetaan yritysten laajentumista ja työpaikkojen luomista;
                     
                  
                        c)
                     
                     
                        tuetaan ja monipuolistetaan kestäviä ja osallistavia elintarviketuotannon arvoketjuja; edistetään elintarviketurvaa ja talouden monipuolistamista, arvonlisäystä, alueellista yhdentymistä, kilpailukykyä ja reilua kauppaa; tuetaan kestäviä, myös ilmastokestäviä, ja vähäpäästöisiä innovaatioita; tuetaan kestävää infrastruktuuria;
                     
                  
                        d)
                     
                     
                        tuetaan ja edistetään kestävää kalastuksenhoitoa ja vesiviljelyä.
                     
                  3)   Hyvän hallinnon, rauhan, turvallisuuden, oikeusvaltioperiaatteen ja ihmisoikeuksien, myös sukupuolten tasa-arvon, edistäminen
            
            
                        a)
                     
                     
                        vahvistetaan ja edistetään rauhaa, ihmisoikeuksien kunnioittamista, demokratiaa ja sen osallistavia prosesseja, oikeusvaltioperiaatetta, riippumatonta oikeuslaitosta, konfliktinestoa, rauhanrakentamista ja sovinnontekoa, hallintoa ja sen valvontaa, moitteetonta julkista varainhoitoa ja korruption torjuntaa;
                     
                  
                        b)
                     
                     
                        torjutaan syrjintää; edistetään tasa-arvon ja syrjimättömyyden periaatteita;
                     
                  
                        c)
                     
                     
                        kehitetään valtioiden, yhteiskuntien, yhteisöjen ja yksilöiden kykyä selviytyä poliittisista, taloudellisista, demografisista, yhteiskunnallisista sekä ympäristöön ja ruokaan kohdistuvista paineista ja häiriöistä, luonnonkatastrofeista ja ihmisen aiheuttamista katastrofeista sekä pandemian kaltaisista terveyskriiseistä;
                     
                  
                        d)
                     
                     
                        tuetaan ja vahvistetaan kansalaisyhteiskuntaa ja mahdollistetaan sen aktiivinen toiminta; edistetään kansalaisyhteiskunnan avointa toimintaympäristöä ja kansalaisten osallistumista poliittiseen elämään ja päätösten tarkasteluun; tuetaan ja edistetään kaikkien osallistumista poliittisiin prosesseihin ja julkiseen elämään.
                     
                  4)   Inhimillisen kehityksen edistäminen
            
            
                        a)
                     
                     
                        lisätään pyrkimyksiä ottaa käyttöön sellaisia politiikkoja ja houkutella sellaisia investointeja, joilla edistetään ja suojellaan naisten ja tyttöjen, nuorten ja lasten oikeuksia ja mahdollistetaan niiden rajoittamaton käyttö;
                     
                  
                        b)
                     
                     
                        tuetaan kestävää maataloutta, kalastusta ja vesiviljelyä elintarviketurvan parantamiseksi; luodaan taloudellisia mahdollisuuksia ja ihmisarvoisia työpaikkoja;
                     
                  
                        c)
                     
                     
                        tuetaan turvallisen ja riittävän juomaveden sekä sanitaatio- ja hygieniapalvelujen yleistä saatavuutta sekä kestävää ja integroitua vesihuoltoa;
                     
                  
                        d)
                     
                     
                        tuetaan terveydenhuoltojärjestelmien vahvistamista sekä terveyspalvelujen parempaa saatavuutta, laadun parantamista ja häiriönsietokykyä.
                     
                  5)   Kumppanuuksien vahvistaminen
            
            
                        a)
                     
                     
                        syvennetään poliittista, taloudellista, sosiaalista ja kulttuurista vuoropuhelua; tuetaan kahden- ja kansainvälisten sitoumusten täytäntöönpanoa; tuetaan laajempaa yhteistyötä Tyynenmeren alueella;
                     
                  
                        b)
                     
                     
                        tehdään yhteistyötä sidosryhmien kanssa kehittyneissä maissa ja edistyneemmissä kehittyvissä maissa ja julkisuusdiplomatian avulla.
                     
                  XI   AMERIKAT
            1)   Ympäristön ja biologisen monimuotoisuuden suojelu ja ilmastonmuutoksen torjunta
            
            
                        a)
                     
                     
                        tuetaan kumppaneiden pyrkimyksiä hillitä ilmastonmuutosta ja sopeutua siihen ja vähentää katastrofiriskejä;
                     
                  
                        b)
                     
                     
                        edistetään ekosysteemien ja biologisen monimuotoisuuden säilyttämistä, kestävää hoitoa ja ennallistamista; suojellaan luonnonvaraisia eläimiä ja kasveja ja pysäytetään biologisen monimuotoisuuden köyhtyminen;
                     
                  
                        c)
                     
                     
                        edistetään maankäytön ja sen muutosten kestävää hallinnointia ja kestävää metsätaloutta; torjutaan metsien tilan heikkenemistä, edistetään metsälainsäädännön soveltamisen valvontaa, metsähallintoa ja puukauppaa ja tehostetaan valtamerten hallinnointia;
                     
                  
                        d)
                     
                     
                        edistetään resurssitehokkuutta ja kestäviä kulutus- ja tuotantotapoja siirryttäessä kiertotalouteen, saasteettomuuteen ja vihreään energiaan ja panostetaan energiatehokkuuteen; tuetaan vesihuollon nykyaikaistamista.
                     
                  2)   Digitalisaatio ja innovointi
            
            
                        a)
                     
                     
                        tuetaan standardointia ja yhteistyötä kyberturvallisuuden, tietosuojan ja tekoälyn aloilla ja muissa digitalisaatioon liittyvissä sääntelyasioissa; edistetään digitaalista koulutusta sekä digilukutaitoa ja -osaamista; vahvistetaan digitaalisia oikeuksia;
                     
                  
                        b)
                     
                     
                        kehitetään ja edistetään helposti saatavilla olevia, kohtuuhintaisia, osallistavia ja turvallisia digitaalisia yhteyksiä; lisätään tietämyksen ja datan vaihtoa; tiivistetään alueiden välistä tieteellistä yhteistyötä;
                     
                  
                        c)
                     
                     
                        tuetaan digitaalitaloutta ja digitaalista yrittäjyyttä; edistetään yhteistyötä tieteen, teknologian siirron, tutkimuksen, digitalisaation ja innovoinnin aloilla; tuetaan digitaalipohjaisten tuotteiden, digitaalisen hallinnon ja sähköisten palvelujen kehittämistä ja monipuolista käyttöä;
                     
                  
                        d)
                     
                     
                        tuetaan yhteistyöalustoja EU:n digitaali-investointien ja digitaalisen vaihdon edistämiseksi.
                     
                  3)   Talouden kestävän ja osallistavan elpymisen tukeminen
            
            
                        a)
                     
                     
                        tuetaan kestäviä ja osallistavia arvoketjuja sekä edistetään elintarviketurvaa, talouden monipuolistamista, älykästä erikoistumista, arvonlisäystä, aluetason yhdentymistä ja yhteyksiä, kilpailukykyä, reilua kauppaa ja innovointia;
                     
                  
                        b)
                     
                     
                        tuetaan alueellista yhdentymistä, kestävää kehitystä tukevia kauppapolitiikkoja ja kauppasopimusten täytäntöönpanoa; edistetään ja vahvistetaan monenvälisyyttä ja kansainvälisten sääntöjen ja standardien noudattamista;
                     
                  
                        c)
                     
                     
                        parannetaan liiketoiminta- ja investointiedellytyksiä, luodaan talouden kehitystä tukeva sääntely-ympäristö;
                     
                  
                        d)
                     
                     
                        parannetaan yhteiskuntien ja ympäristön kestävyyttä, tuetaan naisten, nuorten ja haavoittuvien väestöryhmien taloudellista voimaannuttamista sekä edistetään yritysten yhteiskuntavastuuta ja vastuullista liiketoimintaa; kunnioitetaan ja edistetään ihmisoikeuksiin liittyviä normeja ja periaatteita arvoketjun kaikissa osissa; tuetaan jaettua lisäarvoa ja oikeudenmukaisia kaupankäyntiedellytyksiä.
                     
                  4)   Hyvän hallinnon, rauhan ja turvallisuuden tukeminen sekä sääntelemättömään muuttoliikkeeseen ja pakkomuuttoon puuttuminen
            
            
                        a)
                     
                     
                        vahvistetaan ja edistetään rauhaa, konfliktinestoa, demokratiaa, oikeusvaltioperiaatetta, riippumatonta oikeuslaitosta, korruption torjuntaa sekä hallintoa ja sen valvontaa, mukaan lukien läpinäkyvät, vastuuvelvolliset, tehokkaat ja osallistavat instituutiot kaikilla tasoilla;
                     
                  
                        b)
                     
                     
                        puututaan sääntelemättömään muuttoliikkeeseen ja pakkomuuttoon; vähennetään muuttoliikkeeseen liittyviä haavoittuvuustekijöitä muun muassa toimenpitein, joilla suojellaan hyväksikäytön ja riiston uhreja; lisätään yhdennettyä rajaturvallisuutta koskevaa yhteistyötä;
                     
                  
                        c)
                     
                     
                        tuetaan kehitystä tukevia ratkaisuja asuinsijoiltaan siirtymään joutuneille ja heitä vastaanottaville yhteisöille;
                     
                  
                        d)
                     
                     
                        torjutaan väkivallan kaikkia muotoja, järjestäytynyttä rikollisuutta, ihmis- ja huumekauppaa, salakuljetusta ja rahanpesua.
                     
                  5)   Sosiaalisen yhteenkuuluvuuden ja inhimillisen kehityksen edistäminen ja eriarvoisuuden torjuminen
            
            
                        a)
                     
                     
                        tuetaan eriarvoisuuden vähentämiseen tähtäävän julkisen politiikan laatimista ja täytäntöönpanoa sekä yhdennettyä lähestymistapaa hallinto- ja sosiaalipolitiikkaan;
                     
                  
                        b)
                     
                     
                        parannetaan kaikkien peruspalvelujen saatavuutta; tuetaan koulutusjärjestelmien vahvistamista;
                     
                  
                        c)
                     
                     
                        edistetään ja suojellaan haavoittuvien väestöryhmien oikeuksia ja varmistetaan niiden toteutuminen ja edistetään sukupuolten tasa-arvoa; parannetaan valmiuksia laatia sukupuolinäkökohdat huomioon ottavia politiikkoja;
                     
                  
                        d)
                     
                     
                        syvennetään sosiaalisesta yhteenkuuluvuudesta ja eriarvoisuuden torjunnasta käytävää vuoropuhelua kumppanimaiden, alueellisten ja kansainvälisten järjestöjen, yksityissektorin ja kansalaisyhteiskunnan järjestöjen kanssa;
                     
                  
                        e)
                     
                     
                        tuetaan terveydenhuoltojärjestelmien vahvistamista sekä terveyspalvelujen parempaa saatavuutta, laadun parantamista ja häiriönsietokykyä.
                     
                  6)   Kumppanuuksien vahvistaminen
            
            
                        a)
                     
                     
                        tehdään yhteistyötä sidosryhmien kanssa kehittyneissä maissa ja edistyneemmissä kehittyvissä maissa ja julkisuusdiplomatian avulla;
                     
                  
                        b)
                     
                     
                        lisätään suurempien ja pienempien alueiden sisäistä ja alueiden välistä yhteistyötä.
                     
                  XII   KARIBIAN ALUE
            1)   Ilmastokestävyyden ja katastrofeihin liittyvän selviytymiskyvyn parantaminen muun muassa vihreän siirtymän avulla
            
            
                        a)
                     
                     
                        tuetaan ilmastonmuutoksen hillintää ja siihen sopeutumista sekä katastrofivalmiutta ja katastrofiriskien vähentämistä;
                     
                  
                        b)
                     
                     
                        edistetään ympäristönsuojelua ja ympäristöasioiden hallintaa sekä kestäviä ja monitoimisia ekosysteemejä osana ilmastonmuutokseen sopeutumista ja ilmastokestävyyttä;
                     
                  
                        c)
                     
                     
                        lujitetaan kestäviä elintarvikejärjestelmiä;
                     
                  
                        d)
                     
                     
                        tuetaan vihreään energiaan siirtymistä, kiertotaloutta, pilaantumisen torjuntaa ja selviytymiskyvyn kehittämistä.
                     
                  2)   Kestävän kasvun ja työllisyyden edistäminen
            
            
                        a)
                     
                     
                        tuetaan talouden monipuolistamista ja älykästä erikoistumista; tuetaan digitaalitaloutta ja digitaalisia yhteyksiä;
                     
                  
                        b)
                     
                     
                        panostetaan uusiin kasvutekijöihin, kuten vihreään, siniseen ja kiertotalouteen, kestävään matkailuun ja digitalisaatioon; edistetään kestävän tuotannon ja kestävien arvoketjujen kehittämistä;
                     
                  
                        c)
                     
                     
                        tuetaan rahoituksen saantia, sosiaalista osallisuutta, yksityissektorin kehittämistä, yritysten välistä kauppaa, ammattikoulutusta ja osaamisen kehittämistä;
                     
                  3)   Alueellisen yhdentymisen, kaupan ja kansainvälisen yhteistyön tukeminen
            
            
                        a)
                     
                     
                        tuetaan taloudellista yhdentymistä ja talouskumppanuussopimuksen täytäntöönpanoa;
                     
                  
                        b)
                     
                     
                        tuetaan institutionaalisten rakenteiden kehittämistä ja kulttuurivaihtoa koko Karibian alueella sijaitsevien maiden ja alueiden kanssa.
                     
                  4)   Hallinnon, rauhan, turvallisuuden ja inhimillisen kehityksen vahvistaminen
            
            
                        a)
                     
                     
                        vahvistetaan hallintoa, rauhaa, demokratiaa, kansalaisyhteiskuntaa, eriarvoisuuden torjuntaa ja kansalaisten turvallisuutta;
                     
                  
                        b)
                     
                     
                        torjutaan laitonta kauppaa ja rahoitusta sekä järjestäytynyttä rikollisuutta; parannetaan rajaturvallisuutta sekä rikosten ehkäisyä ja diversiota;
                     
                  
                        c)
                     
                     
                        tuetaan sosiaalista yhteenkuuluvuutta lisääviä toimenpiteitä ja suojelurakenteita, mukaan lukien terveydenhuoltopalvelujen parempi saatavuus, laatu ja häiriönsietokyky;
                     
                  
                        d)
                     
                     
                        edistetään hallintoa ja julkista taloutta koskevia kansainvälisiä normeja.
                     
                  5)   Ihmisoikeuksien ja sukupuolten tasa-arvon tukeminen
            
            
                        a)
                     
                     
                        edistetään ja suojellaan ihmisoikeuksia ja perusvapauksia;
                     
                  
                        b)
                     
                     
                        edistetään sukupuolten tasa-arvoa ja naisten voimaannuttamista.